Source: https://ficek.sk/vratenie-zalohy-za-dovolenku-17701
Timestamp: 2020-06-05 06:44:22+00:00

Document:
[2020] Vrátenie zálohy za dovolenku | Právna Poradňa
Odpovedané dňa: 26. 3. 2020
Otázka: Vrátenie zálohy za dovolenku
Dobrý večer, prosím Vás o informácie ohľadom vrátenia peňazí za zálohu za dovolenku, či mám nárok na vrátenie plnej sumy alebo len časti.
V marci sme zaplatili 100,- € ako zálohu za dovolenku. Pani nám poslala údaje k platbe a info, že nám rezervuje izbu na nami vybraný termín 06.08.
Všetko sa vybavovalo cez mobil a mailom. Neposlala žiadne iné dokumenty. Tešili sme sa na dovolenku a ani vo sne by nás nenapadlo, že by sa niečo malo stať a pokaziť dovolenku. Nečakane prišli zdravotné problémy našej dcérky a preto sme museli dovolenku zrušiť.
Pani sme o tom informovali a dovolenku zrušili a žiadali sme ju o vrátenie zálohy, keďže sme jej to dali vedieť mesiac a pol vopred.
Pani sa začala vykrúcat, že to nie je možné... Potom súhlasila, že si nechá 10-20,- € ako náhrada škody, keďže mohla mať iných záujemcov, tak sme sa dohodli ustnou formou na vrátení 80,- €.
Povedala, že peniaze pošle, keď sa jej náš termín obsadí... Pani sa neozyvala skoro mesiac. Keď sme jej volali a pýtali sa prečo sa tak dlho neozyvala, povedala, že nemá čas sa takými vecami zaoberať a jej prioritou je vybavovať objednávky, teda záujemcov...
Potom povedala, že ešte nevie, akú sumu nám vráti a či niečo vôbec vráti... Zaskočilo ma to, lebo poprela, že sme sa dohodli ustnou formou na 80,- €... Nakoniec vrátila 50,- €... Chcem sa opýtať, či je to v poriadku... Či si môže sama určovať, koľko vráti... Mala by to mať zahrnuté v zmluve, dokumentoch? Žiadne dokumenty nám neposlala... Keď som jej volala, nedvíhala mobil, chcela som ju požiadať, aby doplatila zvyšných 30,- €.... Ďakujem pekne za odpoveď.
Odpoveď: Vrátenie zálohy za dovolenku
Dobrý deň, vzhľadom na to, že nemáte písomne uzatvorenú žiadnu zmluvu je Vaša situácia zložitejšia. V prípade písomnej zmluvy by bolo jednoznačné, za akých podmienok je možné pobyt zrušiť a aký vysoký storno poplatok by ste museli zaplatiť. Druhou možnosťou je, že tieto informácie má upravené v obchodných podmienkach, tie by mala mať zverejnené na svojej internetovej stránke. V prípade, že nemá ani obchodné podmienky, z ktorých by bolo zrejmé aké sú podmienky zrušenia pobytu, mám za to, že pani porušuje zákonom ustanovené povinnosti. Mám za to, že ak medzi Vami prebiehala iba e-mailová, resp. ústna komunikácia a nedošlo k uzatvoreniu žiadnej zmluvy, ani písomnej objednávky, mali by ste mať nárok na vrátenie celej sumy. Pani sa totiž na Váš úkor bezdôvodne obohatila. Nemá žiadny právny nárok na sumu, ktorú ste jej zaslali. Keby sa bránila tým, že ona poskytuje služby ubytovacieho zariadenia, pričom nemá na svojej stránke uverejnené obchodné podmienky, ani nedošlo k uzatvoreniu písomnej zmluvy medzi Vami, sama by priznala, že s jej podnikaním "nie je všetko v poriadku".
Podotázka: Vrátenie zálohy za dovolenku (Občianske právo)
Potrebovala by som poradiť o odstúpení zájazdu. Cena zájazdu bola 1447,60 eur a odstupné najmenej 30% ceny zájazdu a poistné. My sme zaplatil momentálne polovicu. Viete mi prosím poradiť koľko mi cestovka vráti. Za odpoveď vopred ďakujem!
ak ste odstúpili od zmluvy o zájazde pre hrozbu COVID 19, tak by ste možno ani nemuseli platiť odstupné. Vyplýva to z § 21 ods. 2 zákona o zájazdoch:
Čo sa týka Vašej otázky, odstupné je 30 % z ceny zájazdu, to znamená sumu 434,28 €, ak ste zaplatili polovicu ceny zájazdu, ted sumu 723,80 €, a vychádzali by sme z toho, že majú nárok na odstupné, tak by Vám mali vrátiť rozdiel, teda sumu 289,52 €.
Dobrý deň, zakúpila som si zájazd do Turecka s odletom 16. 6. 2020, zaplatila som zálohu 110 Eur, 31. 3. By som mala zaplatiť druhu splátku, ale vzhľadom na situáciu s COVID 19, som písomne odstúpila od zmluvy (poslala som mailom aj poštou), cestovná kancelária vyčíslila storno poplatok 190 e na osobu, aj keď storno podmienky majú takéto: 8. ODSTOUPENÍ OD SMLOUVY A ODSTUPNÉ (STORNOVACÍ
Zákazník ma právo kdykoliv pred započetím zájezdu odstoupit od Smlouvy o zájezdu na zájezd s CK PANTOUR, a to osobne nebo písemne (rozhodující je dátum prevzetí písemného oznámení). Vyše odstupného, které je zákazník povinen uhradiť CK PANTOUR za
každého účastníka v prípade odstoupení od Smlouvy o zájezdu na zájezd či služeb uvedených na Smlouve o zájezdu:
a) 50 a více dni pred odletem skutečne vzniklé náklady, nejméne však 1 000, - Kc za osobu
b) 49 až 30 dni pred odletem skutečne vzniklé náklady, nejméne však 20%
z predém stanovené celkové ceny za osobu
c) 29 až 15 dni pred odletem skutečne vzniklé náklady, nejméne však 50%
d) 14 až 7 dni pred odletem skutečne vzniklé náklady, nejméne však 70%
e) v dobe kratší než 7 dni pred odletem 100 % z predém stanovené celkové ceny za osobu.
Poprosím ako mám postupovať ďalej. S pozdravom K.
Dobrý deň, na Vašu otázku uvádzame odpoveď :
Podľa ust. českého občanského zákonníku zák. č. 89/2012 Sb. z. platí :
"§ 2533
§ 2535 : Zákazník má právo odstoupit od smlouvy před zahájením zájezdu bez zaplacení odstupného, jestliže v místě určení cesty nebo pobytu nebo jeho bezprostředním okolí nastaly nevyhnutelné a mimořádné okolnosti, které mají významný dopad na poskytování zájezdu nebo na přepravu osob do místa určení cesty nebo pobytu. V takovém případě má zákazník právo na vrácení veškerých uhrazených plateb za zájezd, nemá však právo na náhradu škody.
§ 2536 a/ : Při odstoupení od smlouvy pořadatel vrátí bez zbytečného odkladu, nejpozději do čtrnácti dnů po ukončení závazku ze smlouvy, veškeré platby uhrazené zákazníkem nebo v jeho prospěch za zájezd, v případech stanovených tímto zákonem pak snížené o odstupné za předčasné ukončení závazku ze smlouvy."
Z otázky vyplýva, že ste zaplatili 110 € ako zálohu, pričom CK Vám vyúčtovala storno poplatok 190 €. Zo zák. ustanovenia § 2535 Obč. zákonníka vyplýva, že máte právo odstúpiť od zmluvy bez zaplatenia odstupného ak v mieste určenia nastali mimoriadne okolnosti, pričom v takomto prípade máte právo na vrátenie všetkých poplatkov.
Na základe uvedeného neuhradzuje ďalší poplatok resp. splátku zájazdu pre CK a CK požiadajte, aby Vám vrátili celú uhradenú zálohu 110 € na Vami uvedený bankový účet v lehote do 14 dní s poukázaním na vyššie uvedené zák. ustanovenia § 2535 a § 2536a/ Obč. zákonníka.
V prípade, že záloha Vám nebude vrátená, budete musieť kontaktovať Českú obchodní inspekci.

References: § 21

§ 2535

§ 2536
 § 2535
 § 2535
 § 2536